ദത്ത് വിവാദം ഷിജു ഖാനെതിരെ ശിശുക്ഷേമ സമിതിയിലെ ഒരു വിഭാഗം ജീവനക്കാര് കുഞ്ഞിനെ തട്ടിക്കൊണ്ടുപോയി ദത്ത് നല്കിയ സംഭവത്തില് ശിശുക്ഷേമ സമിതി ജനറല് സെക്രട്ടറി ഷിജു ഖാന് അടക്കമുള്ളവര്ക്കെതിരെ ഗുരുതര ആരോപണവുമായി സമിതിയിലെ ഒരു വിഭാഗം ജീവനക്കാര്. എല്ലാ കാര്യങ്ങളും ഷിജുഖാന് അറിഞ്ഞിരുന്നെന്നും തട്ടിപ്പ് പുറത്തറിയാതിരിക്കാന് സമിതിയിലെ സിസിടിവി ദൃശ്യങ്ങള് നശിപ്പിച്ചെന്നും ചൂണ്ടിക്കാട്ടി ജീവനക്കാരുടെ പേരില് മുഖ്യമന്ത്രി അടക്കമുള്ളവര്ക്ക് കത്ത് സമര്പ്പിച്ചു. കുഞ്ഞിനെ തട്ടിക്കൊണ്ടുപോയി ദത്ത് നല്കിയ കേസില് സമിതി ജനറല് സെക്രട്ടറി ഷിജു ഖാനെതിരെ ഉള്പ്പെടെ ഗുരുതര ആരോപണങ്ങളാണ് കത്തിലുള്ളത്. 2020 ഒക്ടോബര് 22ന് രാത്രി പുലര്ച്ചെ 12.30ന് കുഞ്ഞിനെ ലഭിക്കുമ്ബോള് അമ്മത്തൊട്ടില് പൂര്ണമായി പ്രവര്ത്തിച്ചിരുന്നില്ല. ഉപേക്ഷിച്ചുവെന്ന് പറയുന്നത് കള്ളമാണ്. ഷിജുഖാന് ഉറപ്പ് കൊടുത്തത് അനുസരിച്ചാണ് കുഞ്ഞിനെ എത്തിച്ചത്. അനുപമയുടെ അച്ഛന് ജയചന്ദ്രനടക്കം ചേര്ന്നാണ് രാത്രി കുട്ടിയെ കൊണ്ടുവന്നത്. നഴ്സ് ദീപാറാണി കുഞ്ഞിനെ വാങ്ങി ദത്തെടുക്കല് കേന്ദ്രത്തില് എത്തിച്ചു. തൈക്കാട് ആശുപത്രിയിലെ രജിസ്റ്ററില് ആണ്കുഞ്ഞിനെ പെണ്കുഞ്ഞാക്കി ഡോക്ടറെക്കൊണ്ട് എഴുതിപ്പിക്കുകയായിരുന്നു.The post ദത്ത് വിവാദം ഷിജു ഖാനെതിരെ ശിശുക്ഷേമ സമിതിയിലെ ഒരു വിഭാഗം ജീവനക്കാര് first appeared on MalayalamExpressOnline.